Zündin paras arvokisasijoitus on suurmäen viides tila Val di Fiemmen maailmanmestaruuskilpailuissa 1991. Samoissa kisoissa hän oli vielä normaalimäessä kuudes, ja joukkuemäen kilpailussa Sveitsin joukkue, jossa Zünd hyppäsi, sijoittui kuudenneksi. Seuraavana vuonna hän osallistui Albertvillen talviolympialaisiin, jossa sijoitukset olivat normaalimäessä 20:s ja suurmäessä 23:s. Falunin maailmanmestaruuskilpailuissa 1993 Zünd oli suurmäen 24:s ja normaalimäen 44:s.